
הכנסת השמונה-עשרה 
נוסח לא מתוקן

 מושב רביעי
<פרוטוקול מס' 1027>
 מישיבת ועדת הכספים 
 יום רביעי, ו' באדר התשע"ב (29 בפברואר 2012), שעה 9:15
<סדר היום:>
<הצעת חוק נכי רדיפות הנאצים (תיקון מס' 16),  התשע"ב-2011>
נכחו:

<חברי הוועדה:> 
משה גפני – היו"ר

אורי אריאל

<מוזמנים:> 
	עו"ד רוני מר
	–
	הלשכה המשפטית, משרד האוצר

	דב בארי
	–
	אגף התקציבים, משרד האוצר


<ייעוץ משפטי: >
שגית אפיק
<מנהל הוועדה:>
טמיר כהן
<קצרנית פרלמנטרית:>
חבר המתרגמים – אהובה שרון
<הצעת חוק נכי רדיפות הנאצים (תיקון מס' 16),  התשע"ב-2011>
<היו"ר משה גפני:>
בוקר טוב. אני פותח את הישיבה הראשונה של ועדת הכספים. על סדר היום הצעת חוק נכי רדיפות הנאצים (תיקון מס' 16), התשע"ב-2012, בקשה לחידוש הדיון לפי סעיף 89(א) לתקנון הכנסת.

אישרנו את הצעת החוק לקריאה שנייה ושלישית במליאת הכנסת. מדובר על כפל הקצבאות של נכי רדיפות הנאצים, הצעת חוק שעברה מהקדנציה הקודמת. אלה מספר הצעות חוק שחברו יחד להצעת חוק אחת. מבין חברי הכנסת המציעים שנשארו מבין רבים מאוד שהציעו את הצעת החוק, שחלקם לא נמצאים היום בכנסת, חלקם שרים וחלקם כבר לא רלוונטי לגבי החתימה, נשארו רק חמישה חברי כנסת: אורי אריאל, אני, יואל חסון, שי חרמש ושלי יחימוביץ. 

הממשלה מתנגדת להצעת החוק הזאת. אני קיימתי דיונים עם משרד האוצר והגענו לאיזושהי הסכמה שבכל מקרה אנחנו נצטרך לדבר עליה. אם נחליט שאנחנו הולכים על פשרה, צריך להחזיר את זה לדיון בוועדה ואי אפשר לעשות את זה באמצעות רביזיה או משהו מהסוג הזה אלא צריך בהצבעה להחזיר את זה לוועדה. 

<שגית אפיק:>
כיוון שזה למעשה כבר הונח. 

<היו"ר משה גפני:>
כן. זה נמצא במליאת הכנסת ואז אין יותר רביזיה ואין אפשרויות לעשות דברים אחרים. זה הונח במליאת הכנסת ואני מבקש להחזיר את זה. אם אכן נוכל להגיע בוועדה לפשרה, תהיה תמיכת ממשלה. במידה ולא, נחזור לאותו מסלול שקיים כיום וננסה להעביר את ההצעה כך על אף שהסיכויים להעביר אותה כך הם קלושים. זה כרגע אבל אני לא יודע מה יתפתח בהמשך.

אנחנו גם סיכמנו על סכום כסף שיוקצה לנושא הזה. בשבוע הבא, עת נביא את הקיצוץ ואת התוספות, יהיה גם כסף עבור החוק הזה, עבור הניסיונות להגיע לפשרה בו. לכן אני חושב שבשלב הזה חשוב שנחזיר אותו לוועדה וננסה בהידברות להגיע לפתרון משותף.

אני אבקש את אישור הוועדה  להחזרת החוק לכאן. אתה רוצה לומר משהו?

<דב בארי:>
לא. מה שאמרת, זה מה שאני מכיר וזה בסדר גמור.
<היו"ר משה גפני:>
אנחנו מצביעים על אישור חידוש הדיון לפי סעיף 89(א) כפי שאמרתי קודם.

הצבעה 
בעד אישור חידוש הדיון – פה אחד

חידוש הדיון אושר

<היו"ר משה גפני:>
הדיון חוזר לכאן. אנחנו מושכים אותו ממליאת הכנסת. תודה רבה.

<הישיבה ננעלה בשעה 09:25.>
